**ΓΥΜΝΑΣΙΟ ΛΙΝΟΠΕΤΡΑΣ 2019-2020**

**Πρώτη Ενότητα: Σχολείο – Σχολική ζωή**

**Φύλλο δραστηριοτήτων 3**

*Συνεξέταση διδαγμένου-αδίδακτου κειμένου*

***Αφού μελετήσετε με προσοχή τα κείμενα που ακολουθούν να απαντήσετε στο τετράδιό σας τις ερωτήσεις του φύλλου δραστηριοτήτων***

**Κείμενο 1**

**Γιάννη Κουβαρά: *"Ανδρομάχης Επάνοδος"***

Απαρηγόρητους άφηνε τους μικρούς μαθητές της

Η κυρία Βίκυ φεύγοντας για μετεκπαίδευση

Δεν την αφήνανε να φύγει

Της κλειδώναν την αίθουσα

Της φράζαν το διάδρομο

Της κλείναν

Την έξοδο, το δρόμο, την αυλόπορτα

Κρεμόντουσαν πάνω της

Τρέχανε πίσω απ’ το αυτοκίνητό της

Λαχανιασμένα

Και ’κείνη

Χωρίς κουράγιο να μαρσάρει...

Τά ’βλεπε μέσα απ’ τον ραγισ-

 μένο καθρέπτη

Θαλερόν δάκρυ χέουσα\*

**Κείμενο 2**

**Η προσευχή της δασκάλας, Gabriel Mistral**

Κύριε! Εσύ που δίδαξες, συγχώρα με που διδάσκω·

που φέρω το όνομα της δασκάλας,

που Εσύ έφερες όταν ήσουν στη Γη.

Δώσε μου την μοναδική αγάπη για το σχολειό μου·

που ούτε το κάψιμο της ομορφιάς να είναι ικανό

να κλέψει την τρυφεράδα μου απ’ όλες τις στιγμές.

Ελάφρυνε το χέρι μου στην τιμωρία

κι απάλυνέ το, ακόμα πιο πολύ στο χάδι.

Να μαλώνω με πόνο,

να ξέρω ότι έχω διορθώσει αγαπώντας!

Κάνε να γεμίσει με πνεύμα

το χτισμένο με τούβλα σχολειό μου.

Να τυλιχτεί με τη λάμψη του ενθουσιασμού μου

η φτωχή του αυλή, η γυμνή του αίθουσα.

Η καρδιά μου να είναι η κολώνα του

και η αγνή μου θέληση πιο δυνατή

από τις κολώνες και το χρυσάφι

των πλούσιων σχολείων.

**Ερωτήσεις**

1. **α)** **«Ανάμεσα στην κ. Βίκυ και στους μαθητές της είχε δημιουργηθεί ιδιαίτερη,**

 **στενή σχέση αγάπης».** **Να αποδείξετε** την πιο πάνω άποψη-θέση, αντλώντας

 **στοιχεία μέσα από το Κείμενο 1** (δύο στοιχεία για τους μαθητές και δύο για τη

 δασκάλα).

 **β) i)** **Ποιος γραμματικός χρόνος** αξιοποιείται στο **Κείμενο 1** και τι **δηλώνει ο**

 χρόνος αυτός; (τι δείχνει; τι φανερώνει ο χρόνος αυτός;)

 **ii) Ποιος απώτερος στόχος- σκοπός** του Γιάννη Κουβαρά εξυπηρετείται με

 αυτήν του την επιλογή;

 **γ) Σε ποιο λογοτεχνικό γένος** ανήκει το Κείμενο 1; Να δικαιολογήσετε την απάντησή σας

 με δύο (2) στοιχεία.

1. **Να σχολιάσετε** τον υπογραμμισμένο στίχο του Κειμένου 1. **Να εξηγήσετε** τον τρόπο που χωρίζεται.
2. Οι δασκάλες των δύο κειμένων μοιάζουν ή διαφέρουν; **Να τεκμηριώσετε** την απάντησή σας με στοιχεία και από τα δύο κείμενα.
3. **Να συγκρίνετε τα δύο κείμενα** και να εντοπίσετε δύο (2) ομοιότητες και δύο (2) διαφορές.